2018. gada 3. oktobrī Rīkojums Nr. 486

Rīgā (prot. Nr. 45 6. §)

**Par valsts nekustamo īpašumu pārdošanu**

1. Saskaņā ar Publiskas personas mantas atsavināšanas likuma 4. panta pirmo un otro daļu un 5. panta pirmo daļu atļaut valsts akciju sabiedrībai "Valsts nekustamie īpašumi" pārdot izsolē šādus valsts nekustamos īpašumus:

1.1. nekustamo īpašumu "Stāķi 19A k-16" (nekustamā īpašuma kadastra Nr. 50905020036) – būvi (būves kadastra apzīmējums 5090 002 0612 016) – Stāķos, Stradu pagastā, Gulbenes novadā, kas ierakstīts zemesgrāmatā uz valsts vārda Zemkopības ministrijas personā;

1.2. nekustamo īpašumu (nekustamā īpašuma kadastra Nr. 6062 004 0853) – zemes vienību 0,3193 ha platībā (zemes vienības kadastra apzīmējums 6062 004 0853) un četras būves (būvju kadastra apzīmējumi 6062 004 0853 001, 6062 004 0853 004, 6062 004 0853 005 un 6062 004 0853 009) – Blaževiča ielā 3, Indrā, Indras pagastā, Krāslavas novadā, kas ierakstīts zemesgrāmatā uz valsts vārda Finanšu ministrijas personā, kopā ar trim būvēm (būvju kadastra apzīmējumi 6062 004 0853 006, 6062 004 0853 007 un 6062 004 0853 008).

2. Pircēji par valsts nekustamajiem īpašumiem maksā *euro*.

3. Finanšu ministrijai un Zemkopības ministrijai nodot pircējiem šā rīkojuma 1. punktā minētos nekustamos īpašumus 30 dienu laikā no pirkuma līgumu noslēgšanas dienas, sastādot attiecīgus pieņemšanas un nodošanas aktus.

Ministru prezidents Māris Kučinskis

Finanšu ministre Dana Reizniece-Ozola